VEGA Klub præsenterer

Proppet weekendprogram med ghetto-hiphop, julestue og eksotisk urbanmusik i VEGA Klub

*Weekenden byder på et blandet program i VEGA Klub. Både torsdag, fredag og lørdag byder på dj’s, der ved hvordan, man pakker et dansegulv. Torsdag inviterer et svedigt dj line-up til ghetto-hiphop, og fredag kigger Pladevennerne forbi og omdanner Ideal Bar til julestue med snaps og julehjerter. Lørdag står den på eksotisk urbanmusik, hvor Master Fatman starter festen bag dj-pulten.*

**Torsdag – YOxYOxYO**

Der er hiphop, ghetto-pop og trap på programmet, når VEGA Klub og YOxYOxYO inviterer til torsdagsfest i Ideal Bar. Bag pulten er et sprødt team af dygtige og erfarne dj's bestående af [DJ Phase 5](https://www.facebook.com/DJphase5/), [Timmy P & Rapido](https://www.facebook.com/melomani/), [Keiff](https://www.facebook.com/KeiffdaGenieous/), Rolf og [FtildetK](https://www.facebook.com/FuglKylling/), hvor mange er tilknyttet Offside Music Group.

Der er gratis entré og kolde Tuborg til en 20'er, så der er ingen undskyldninger for ikke at komme forbi til en røvfuld beats, du kan boogie til.

Læs mere om arrangementet

**Fredag – Julestue med Pladevennerne**

Vi fejrer, at julen er over os fredag aften i Ideal Bar. Vi hylder december med en hyggelig og festlig omgang julestue med det elskede dj-crew Pladevennerne. Der vil være snaps, pebernødder og alt, hvad et julehjerte ellers kan begære.

Vi pynter op til jul i Idealen og sørger for snaps og glögg samt mulighed for folde lidt julehjerter. Kom forbi fredag aften kl. 22, og du er garanteret at komme i julestemning.

Læs mere om arrangementet

**Lørdag – Master Fatman & Princess T**

Efter koncerten med [Songhoy Blues](http://vega.dk/event/songhoy-blues-18767) i Lille VEGA, kan du fortsætte din aften med flere gode, eksotiske toner i Ideal Bar. Master Fatman underholder med sin kosmiske og altfavnende karisma og spiller op bag dj-pulten. Senere går Princess T på med et dj-sæt af sydafrikansk urbanmusik.

**Tykmesteren**

Master Fastman medbringer altid velvalgte hits med kærlighed og god karma, hvilket skaber den største positive stemning. Som dj er Master Fatman ligeså kosmisk og altfavnende, som når han underholder på anden måde, og hans pladesamling spænder fra tyske schlagere og disco til det mest svedige, sorte 70’e- funk og groovy jazzmusik.

Princess T har introduceret syd-afrikansk urbanmusik til det københavnske natteliv. Hvis du er klar til at feste i bedste Johannesburgstil, så er det her et dj-sæt, du er nødt til at høre.

Du kan forvente house, kwaito, kudoro og tropisk bas.

Læs mere om arrangementet

**Fakta om weekenden i VEGA Klub:**

**VEGA Klub: YOxYOxYO**

Torsdag den 10. december 2015 kl. 19.00

Ideal Bar, Enghavevej 40, 1674 Kbh. V

Gratis entré

Læs mere om arrangementet

**VEGA Klub: Julestue med Pladevennerne**

Fredag den 11. december 2015 kl. 22.00

Ideal Bar, Enghavevej 40, 1674 Kbh. V

Gratis entré

Læs mere om arrangementet

**VEGA Klub: Master Fatman & Princess T**

Lørdag den 12. december 2015 kl. 23.00

Ideal Bar, Enghavevej 40, 1674 Kbh. V

Gratis entré

Læs mere om arrangementet